NOTIFICACION DE DECLARACION DE RESIDUO SOLIDO URBANO DE VEHICULO.
ADMINISTRACIÓN LOCAL — Municipal — Mos (Outros documentos, notificacións e informacións públicas, 12/05/2015)

Pola Alcaldía deste Concello en data 23 de abril de 2015, dictouse o seguinte decreto que literalmente dí: Asunto: Declaración de residuo sólido urbano de vehículo. Examinado o expediente que se tramita por vehículo abandonado na vía pública no camiño das Pozas do Monte, preto o número 13 lugar de Cerdedelo parroquia de Torroso deste municipio, vehículo tipo tractor con matrícula: OR-10602-VE (vehículo especial), marca: U. T. B., modelo U-650-M. Primeiro.—Consta informe da Unidade de Policía Adscrita a Xunta de Galicia en Vigo de data 01/05/14 e, informe da Policía Local de data 25/02/15, en relación ao abandono do vehículo tipo tractor con matrícula: OR-10602-VE, marca: U. T. B., modelo: U-650-M. Segundo.—Figura coma propietario do citado vehículo Roseline Yau Lehmann. Terceiro.—Consta oficio da Concelleira delegada de urbanismo e medio ambiente pondo en coñecemento de Ramón Pérez López os feitos denunciados, e requíreselle para que no prazo de 15 días naturais proceda a retirada do vehículo abandonado, advertíndolle que pasado o citado prazo sen dar cumprimento ao requirido, esta Administración adoptaría as medidas sancionadoras oportunas, procedéndose a darlle o tratamento de residuo sólido urbano, prazo no que podería presentar alegacións ao expediente iniciado. Cuarto.—Non resulta posible a práctica efectiva da notificación do requirimento de retirada ao titular do vehículo por facelemento, consta certificado de data 31/10/14 emitido polo alcalde do concello de Trasmiras (Ourense) de tal feito. Considerando de aplicación os seguintes Primeiro.—O artigo 25 da Lei 7/1985, do 2 de abril, Reguladora das bases de réxime local sinala que o Municipio exercerá, en todo caso, competencias sobre ordenación do tránsito de vehículos e persoas nas vías urbanas, e no mesmo sentido se fixa no artigo 80 da Lei 5/1997, do 22 de xullo, da Administración local de Galicia. Segundo.—O Real Decreto 1383/2002, do 20 de decembro, sobre xestión de vehículos ao final da súa vida útil, incorpórase ao dereito interna a Directiva 2000/53/CE do Parlamento Europeo, pola que pretende reducir as repercusións dos vehículos sobre o medio ambiente, establecendo normas para a súa correcta xestión ambiental ao final da vida útil dos vehículos, dispoñendo que so terán a condición de residuos a partires do momento en que sexan entregados a un centro autorizado de tratamento que proceda a súa descontaminación e expida o certificado de destrución. Terceiro.—A Orden INT/249/2004 do 5 de febreiro, pola que se regula a baixa definitiva dos vehículos descontaminados ao final da súa vida útil, ven a regular o procedemento, forma e prazos para a baixa definitiva dos vehículos. Cuarto.—Atribución da Alcaldía a resolución da entrega dos vehículos previsiblemente abandonados e considerados residuos sólidos urbanos segundo a lexislación vixente, polo que ao amparo do sinalado na Lei 7/ 1985, do 2 de abril, Reguladora das bases de réxime local, artigo 61 da Lei 5/ 1997, do 22 de xullo, da Administración local de Galicia, artigo 4 do Real Decreto 1383/2002, do 20 de decembro, sobre xestión de vehículos ó final da súa vida útil e Orden INT/249/2004, do 5 de febreiro, pola que se regula a baixa definitiva dos vehículos descontaminados ao final da súa vida útil. Atendendo ao exposto, esta Alcaldía Primeiro.—Declarar residuo sólido urbano o vehículo tipo tractor matrícula: OR-10602-VE, marca: U. T. B., modelo: U-650-M, do que resulta propietario Roseline Yau Lehmann, falecido. Segundo.—Dispor a entrega do vehículo, carente de documentación e con ficha de Dirección Xeral de Tráfico, a empresa, VIGOTO UNO S. L., para a súa recepción e o seu tratamento como residuo sólido urbano. Terceiro.—A empresa VIGOTO UNO S. L., receptora dos vehículos entregados, expedirá un documento xustificativo da súa recepción e emitirá os correspondentes certificados de descontaminación e destrución, sempre que a normativa o esixa tramitándose a correspondente baixa ante a Xefatura Provincial de Tráfico. Cuarto.—Comuníquese esta resolución a todos os interesados no procedemento, co ofrecemento dos recursos pertinentes.” Contra a presente resolución poderá interpoñerse polos interesados ben o recurso potestativo de reposición perante o mesmo órgano que a ditou e no prazo dun mes a contar dende o día seguinte o da súa notificación, ao abeiro do establecido nos artigos 107-1 e 116-1 da Lei 30/1992, do Firmo Veronica Teresa El Hallam Marquez de Prado das Administracións Públicas e do Procedemento Administrativo Común, segundo a redacción dada pola Lei 4/1999 pola que se notifica a primeira, ou ben directamente recurso contencioso-Administrativo perante o Xulgado do Contencioso-Administrativo de Pontevedra no prazo de dous meses computados a partir do día seguinte ao da recepción da notificación, consonte ao establecido nos artigos 8-1 e 46-1 da Lei 29/1998 do 13 de xullo reguladora da xurisdición contencioso administrativa. De interpoñerse a recurso potestativo de reposición este deberá ser resolto e notificado no prazo dun mes segundo establece o artigo 117-2 da devandita Lei 30/1992, modificada pola Lei 4/1999, entendéndose desestimado o recurso de reposición polo transcurso do mencionado prazo sen resolución expresa notificada, de conformidade co establecido no artigo 43-2 da Lei 30/1992 modificada pola Lei 4/1999 podendo entón o interesado interpor recurso contencioso-Administrativo dentro do prazo de seis meses contados dende o día seguinte daquel no que deba entenderse presuntamente desestimado o recuso de reposición interposto, consonte o establecido no artigo 46-1 e 4 da Lei 29/ 1998, Reguladora da Xurisdición Contenciosa Administrativa. No obstante, tamén se poderá interpoñer calquera outro recurso que os interesados estimen procedente consonte a Dereito. Mos, 23 de abril de 2015.—O Secretario Acctal., Victor Rodríguez Pérez.